ARISTOTELIS 
DE ANIMALI BYS HISTORIAE 
LIBER III. 
GAP. I. (vulgo CAP. II. Scaligero III.) 
Partium autem e consimilibus particulis constan¬ 
tium communis maxime animalibus omnibus san¬ 
guine praeditis sanguis est , atque ea pars , in qua 
ipse suapte natura continetur *, quae vena vocatur: 
deinde si qua horum vices gerunt, vt sanies (eruor) 
et fibrae: item caro, quippe quae maxima ex parte 
sane animalis corpus est ipsum, et quod carnis vi¬ 
cem in singulis gerit: et os eiusque vicaria pars, 
vt spina et cartilago: praeterea cutis, membrana, 
nerui, pili, vngues, et quae horum sequuntur 
rationem: adhaec adeps, senum: tum excrementa, 
vt stercus, pituita, bilis flaua et nigra. Cum igi- 2 
tur sanguinis venarumque natura videatur obtinere 
principii vicem, primum de his dicendum est; 
